Diari Oficial de la Generalitat Valenciana


Sumari del DOGV 1909, del 23-11-1992 (1992/800466)

RESOLUCIÓ de 26 d'octubre de 1992, del Secretari General de la Conselleria de Sanitat i Consum, per la qual dicta instruccions per a l'aplicació del sistema retributiu establert pel Reial Decret 3/1987, d'11 de setembre, per a derterminat personal facultatiu dependent del Servei Valencià de Salut.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1909

Data del DOGV
:   23-11-1992

Secció del DOGV
:   ALTRES DISPOSICIONS

Número del document
:   1992/800466


Data del document
:   26-10-1992

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

Resolució de 26 d'octubre de 1992, del Secretari General de la Conselleria de Sanitat i Consum, per la qual dicta instruccions per a l'aplicació del sistema retributiu establert pel Reial Decret 3/1987, d'11 de setembre, per a determinat personal facultatiu dependent del Servei Valencià de Salut.  
El Reial Decret-Llei 3/1987, d'11 de setembre, va establir el sistema retributiu pel qual es regeix el personal estatutari, i va incloure el concepte de complement específic per retribuir les condicions particulars d'alguns llocs de treball, atenent la seua especial dificultat tècnica, dedicació, responsabilitat, perillositat o penositat.  
La seua disposició final primera autoritza el govern per a adoptar els acords que calguen per tal de fer efectives les retribucions del personal estatutari de l?Insalud.  
L'acord del Consell de Ministres del 15 d'abril de 1988 va aprovar l'aplicació del règim retributiu del reial decret-llei esmentat i va facultar el Ministeri de Sanitat i Consum per a fer possible l?opció pel complement específic als facultatius que estigueren prestant serveis en el sector sanitari públic.  
Fent ús de les facultats esmentades, es va dictar la Resolució de 20 de maig de 1987 per la qual es va obrir un termini per a l?esmentada opció, el qual va acabar el dia 22 de juny de 1987.  
Pel Reial Decret 1612/87, de 27 de novembre, es van traspassar a la Comunitat Valenciana les funcions i els serveis de l?Insalud, inclòs el seu personal.  
L'Acord de 9 de maig de 1988, del Consell de la Generalitat Valenciana, aprova l'aplicació del règim retributiu del Reial Decret-Llei 3/1987, d?11 de setembre, per al personal facultatiu d'equips d'Atenció Primaria, entre altres col·lectius, i, com a desplegament, es van publicar les resolucions de 10 de maig i de 15 de desembre de 1988, totes dues de la Conselleria de Sanitat i Consum, les quals van obrir terminis d'opció per als equips d'Atenció Primària, els quals van acabar el dia 10 de gener de 1989.  
La Resolució de 13 de juny de 1990 (DOGV de 4 de juliol de 1990) del Director del Servei Valencià de Salut, va habilitar per al personal facultatiu jerarquitzat d'hospitals i centres d'especialitats, i facultatiu d'equips d'Atenció Primària, un altre termini d'opció per exercir el seu treball exclusivament per al sistema sanitari públic. Aquest termini va acabar el 4 d'agost de 1990.  
Per tot això, i amb la intenció de dur a terme una aplicació correcta del nou sistema retributiu del personal estatutari dependent del Servei Valencià de Salut, d'acord amb el que disposa el Decret 169/90, de 15 d'octubre, del Consell de la Generalitat Valenciana, sobre retribucions del personal al servei del Servei Valencià de Salut, i amb la finalitat de facilitar el procés integrador seguit per la Comunitat Valenciana de manera que es produesca una adequació entre aquest i la política sanitària i també que es garantesquen els drets del personal que actualment presta els seus serveis en les institucions sanitàries, resulta necessària la modificació de determinats aspectes que faça possible l'adequació total de manera permanent al sistema propugnat de dedicació amb caràcter exclusiu a la sanitat pública, rebent per això el corresponent complement específic.  
Per assolir aquest objectiu, d'acord amb les competències atribuïdes per l'article vuité del Decret 187/1991, de 15 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat i Consum (DOGV núm. 1650, de 25 d'octubre), resolc  
Primer  
El personal facultatiu jerarquitzat d'hospitals i centres d'especialitat i facultatiu d'equips d'atenció primària que presten serveis en institucions sanitàries adscrites al Servei Valencià de Salut i que no ocupen llocs per a la cobertura dels quals es requeria la dedicació exclusiva, podran, si no ho han fet abans, optar per exercir el seu lloc de treball amb caràcter exclusiu amb caràcter exclusiu al sistema sanitari públic.  
Segon  
La sol·licitud es farà segons el model annex, i es presentarà davant de les gerències o les direccions dels hospitals o de les direccions d'atenció primària de l?àrea on es presten serveis.  
Tercer  
Els qui opten per l?exclusiva dedicació al sistema sanitari públic, quedaran incompatibilitzats per a qualsevol altra activitat, pública o privada, en els termes que determinen la Llei 53/1984, de 26 de desembre, i les seues normes de desenvolupament.  
Si es tracta de facultatiu especialitzat de serveis jerarquitzats, podrà ser requerit, a més, per la direcció de la institució, a prestar serveis durant la jornada legal constituïda en règim de jornada partida, entenent com a tal la possibilitat de realitzar un treball durant el matí, la vesprada o part d'ambdues.  
Si es tracta de facultatius incorporats a equips d'atenció primària, podran ser requerits per a la realització de treballs fora de la jornada de treball reglamentària quan calga atendre assumptes funcionalment atípics o de caràcter esporàdic o ocasional.  
En els dos casos, quan no siguen requerits per a la realització d'aquestes activitats, per no necessitar-ho l?organització de la institució i les necessitats del servei, s'entendrà que compleixen, igualment, els supòsits de fet necessaris per a percebre el complement específic corresponent.  
Implica també l?esmentada opció per als facultatius la possibilitat de ser designats per a prestar serveis tant en l?hospital de referència de la comunitat i del districte i complementari si n'hi ha,, com en el centre d'especialitats i en activitats de suport a l'atenció primària del districte sanitari al qual estiga adscrit el servei jerarquitzat on realitze les seues funcions.  
Quart  
La dedicació exclusiva és irrenunciable. No obstant això, el personal que va exercir l?opció en el termini establert per la Resolució de 29 de maig de 1987 de la Direcció General de Recursos Humans del Ministeri de Sanitat i Consum, podrà renunciar a la dedicació exclusiva mitjançant un avís previ fet amb una anticipació de tres mesos.  
Cinquè  
La concessió de complement específic es farà mitjançant una resolució expressa del Secretari General de la Conselleria de Sanitat i Consum, sempre que hom reunesca els supòsits de fet que calen per a rebre'l.  
Sisè  
El cobrament de les quanties corresponents serà efectiu des del dia 1 del mes següent a la resolució.  
Setè  
Les places vacants que siguen cobertes a través d'autoritzacions d'interinitat duran implícita la dedicació exclusiva al sistema sanitari públic en els terminis especificats en la institució on es presten serveis.  
València, 26 d'octubre de 1992.  
El Secretari General de la Conselleria de Sanitat i Consum: Antonio Hernández Royo.  
ANNEX  
Registre d'entrada:  
Primer cognom Segon cognom   
Nom DNI   
Preste els serveis a , amb categoria professional de (1):  
Facultatiu jerarquitzat  
Facultatiu d'equip d'Atenció Primària  
EXPOSE que opte per prestar els meus serveis en exclusivitat per al sistema sanitari públic.  
MANIFESTE que no faig cap altra activitat pública o privada per la qual reba cap remuneració que siga incompatible amb la percepció del complement específic en els termes previstos en la Llei 53/1984, renunciant-hi, si és que la faig, abans del   
SOL·LICITE la percepció del complement específic d'acord amb el sistema retributiu establert pel Reial Decret-Llei 3/1987, d?11 de setembre, i les seues normes de desplegament.  
 , d de 1992  
Signat:  
(1) Marqueu l?opció correcta.  
SECRETARIA GENERAL  
DE LA CONSELLERIA DE SANITAT I CONSUM